kalixlouiis/myanmar-wikipedia-corpus huggingface dataset:
၁၉၆၉ -ခုနှစ်တွင် `ပယင်းရောင်´ ဇာတ်ကား ဖြင့် အကောင်းဆုံး အမျိုးသားဇာတ်ဆောင် ဆုကိုလည်းကောင်း၊ ၁၉၇၉-ခုနှစ်တွင် `အကာကအချစ် အနှစ်က မေတ္တာ´ ဇာတ်ကားဖြင့် အကောင်းဆုံး အမျိုးသားဇာတ်ပို့ဆုကိုလည်းကောင်းအကယ်ဒမီဆုနှစ်ဆု ကို ရရှိခဲ့သည်။
ထင်ရှားကျော်ကြားသော ရုပ်ရှင်သရုပ်ဆောင် အဖြစ် (ကညာပျိုနှင့်ဇရာအို) စသောရုပ်ရှင်တို့တွင်လည်း ထူးချွန်စွာသရုပ်ဆောင်နိုင်ခဲ့သည်။
ကက်ဆက်ဇာတ်လမ်းများ သရုပ်ဆောင်အဖြစ်သာမက (ကိုဘထူး၊ မဦးခင်၊ တင်မောင်မောင်) စသည့် ကက်ဆက်ဇာတ်လမ်းအခွေများတွင်အသံဖြင့် ဖျော်ဖြေရာတွင်လည်း နာမည်ရသူဖြစ်သည်။
၁၉၇၀ ပြည့်လွန် နှစ်များမှ စတင်ပြီး ကက်ဆက် ဇာတ်လမ်းများ ထွန်းကားခဲ့သည်။
ကက်ဆက် ဇာတ်လမ်းများမှာ ကက်ဆက် သီချင်းခွေ များနှင့် အတူ မြို့ပြတွင် မက ကျေးလက်အထိ အင်အား ကြီးမားစွာ ပြန့်နှံ့ခဲ့သည်။
ရုပ်မြင်သံကြားနှင့် ဗီဒီယို ရုပ်ရှင်ကားများ ထွန်းကားချိန် တွင်မှ ကက်ဆက် ဇာတ်လမ်းများ ဈေးကွက်ပျက် သွားခဲ့သည်။
သူကွယ်လွန်ချိန်မှာ ကက်ဆက် ဇာတ်လမ်းများ ချုပ်ငြိမ်းသွားသည်ဟု ဆိုနိုင်သည်။
ကက်ဆက် ဇာတ်လမ်းမှာ အသံဖြင့် သရုပ်ဆောင်ပြရခြင်းဖြစ်ရာ ရုပ်ရှင်၊ ဗီဒီယိုနှင့် ပြဇာတ်မှာ ကဲ့သို့ မျက်နှာ အမူအရာနှင့် ကိုယ်ခန္ဓာ အစိတ်အပိုင်းများကို လှုပ်ရှား မှုကို ပြခွင့်မရပါ။
အသံဖြင့်သာ နားထောင်သူကို ခံစားအောင် စွမ်းဆောင်ရသဖြင့် ခက်ခဲနက်နဲ လှပါသည်။
ကက်ဆက် ဇာတ်လမ်းများ ထုတ်လုပ်မှုအား ကောင်းစဉ်က ရုပ်ရှင် သရုပ်ဆောင်များ ဇာတ်သဘင် ပညာရှင်များ၊ တေးသံရှင်များနှင့် အနုပညာ ဝါသနာရှင်များပါ အသံဖြင့် သရုပ်ဆောင်သည့် လုပ်ငန်းကို ဝင်ရောက်လုပ် ကိုင်ခဲ့ကြသည်။
အသံဖြင့် သရုပ်ဆောင်ရန် ကြိုးပမ်း အားထုတ်သူများပြားစွာ ပေါ်ထွန်းခဲ့သော်လည်း ပရိသတ်၏ အားပေး လက်ခံမှုကို ဦးဆောင် သရုပ်ဆောင် အဖြစ် သူသာ အပြည့်အဝ ရရှိခဲ့သည်။
၁၉၇၀ ပြည့်လွန်မှ ၁၉၈၀ ပြည့်လွန်နှစ်များထိ ဆယ်နှစ်ကာလ ထုတ်လုပ်သမျှ ကက်ဆက် ဇာတ်လမ်း၏ ၇၅%ခန့်တွင် သူသာ သရုပ်ဆောင် ခွင့်ရခဲ့သည်မှာ ထူးခြားလှပါသည်။
ဘဝနိဂုံး သဘင်သည် မဝင်ရ ရုပ်ရှင်ကားမှာ သူ ကွယ်လွန်သည်ထိ အခက်အခဲအမျိုးမျိုးကြောင့် ရိုက်ကူးပြီးစီးမှု မရှိခဲ့၊ သူကွယ်လွန် သွားသောအခါ လက်ကျန် ဇာတ်ကွက်များတွင် မင်းသား စိန်မြင့်ကို ဆက်လက် သရုပ်ဆောင် စေခဲ့ကြသည်။
မင်းသားနှစ်ဦး ပြောင်းလဲချိန်တွင် ကောလိပ်ဂျင်နေဝင်း၏ ဈာပန သတင်း အား ကြားညှပ်ပြ ခဲ့ကြသည်။
သဘင်သည် မဝင်ရ ရုပ်ရှင်ကားအား နှစ်ချို့ ရုပ်ရှင်ကားဖြစ်သော်လည်း ရုပ်ရှင်ကြည့် ပရိသတ်က သူ့ သံယောဇဉ်ဖြင့် တခဲနက် အားပေးခဲ့ရာ ဝင်ငွေ ကောင်းမွန်ခဲ့သည်။
(၂- ၆- ၈၃) ရက်နေ့တွင် ရန်ကုန်မြို့၌ ကွယ်လွန်ခဲ့သည်။
ကွယ်လွန်ချိန်တွင် ဇနီးဖြစ်သူ ဒေါ်ခင်မာလာနှင့် သား ရုပ်ရှင်သရုပ်ဆောင် ရာဇာနေဝင်း၊ သမီး အဆိုတော် ဟေမာနေဝင်းတို့ အပါအဝင် သားသမီး ၄ ဦး ကျန်ရစ်ခဲ့သည်။
သူကွယ်လွန်ပြီးချိန်တွင် ဇနီးသား သမီးများက သူ့အနုပညာ အမွေကို ထိုက် တန်စွာပင် ခံယူပျိုးထောင် နေကြသည်။
ဇနီးဖြစ်သူ ဒေါ်ခင် မာလာမှ ဒါရိုက်တာ ခိုင်မြတ်အောင် အမည်ခံယူပြီး ခိုင်တို့ ညီအစ်မ၊ ချစ်ရင် မပြေးနဲ့၊ မောင်ခေါ်ရာ လိုက်မှာလား ရုပ်ရှင်များနှင့် ဗီဒီယို ကားများစွာကို မိုးမြင့်သော်တာ ရုပ်ရှင်မှ အောင်မြင်စွာ ရိုက်ကူးထုတ်လုပ် လျက်ရှိ သည်။
သမီးဖြစ်သူ ဟေမာနေဝင်းမှ စတီရီယိုတေး များရော မြန်မာသံစဉ်တေး များပါ ပိုင်နိုင်စွာ သီဆိုပြီး ကျော်ကြားသော တေးသံရှင်ဘဝကို ခိုင်မာစွာ ရပ်တည် လျက်ရှိသည်။
ပြီးတော့ သားဖြစ်သူ ရာဇာနေဝင်း ကလည်း မိခင်၏ မြေတောင်မြှောက်မှုဖြင့် ရုပ်ရှင်ကြည့် ပရိသတ် လက်ခံအားပေးသော သရုပ်ဆောင်အဖြစ် အဖေ့ ခြေရာကို နင်း၍ ရုပ်ရှင်ကားများနှင့် ဗီဒီယိုကားများ အဆက်မပြတ် ရိုက်ကူးခဲ့သည်။
သူကွယ်လွန်သည်မှာ နှစ်(၃၀) ကြာမြင့်ခဲ့ပြီ ဖြစ်သော်လည်း သူ့လုပ်ရပ်များကြောင့်ကောလိပ်ဂျင်နေဝင်းဟူသည့် သူ့နာမည်မှာဘယ်တော့မှ သေမည် မဟုတ်ဘဲ ထာဝရ ရှင်သန်နေပါလိမ့်မည်။
ပါဝင်ခဲ့သော ဇာတ်ကားများ ခေါင်းစဉ်ရုံတင်နှစ်ဒါရိုက်တာမှတ်ချက်ကောလိပ်ဂျင်၁၉၅၉ပယင်းရောင်၁၉၆၉အကာက အချစ်၊ အနှစ်က မေတ္တာ၁၉၇၉တစ်ဦးက စေတနာ၊ တစ်ဦးက မေတ္တာပန်းပန်လျက်ပါလူဇော်ထားသခင်ကျောက်ဘီလူးနဲ့ ပပဝင်းအားနွဲ့သူပါရှင်ကညာပျိုနဲ့ ဇညာအိုမမုန်းလေနဲ့ ငပလီမဟူရာနှင်းဆီနီအိပ်မက်စိတ်စေတသိက်မြေမှာပွင့်သော မေတ္တာပန်း ရရှိသည့်ဘွဲ့ မြန်မာ့ရုပ်ရှင်ထူးချွန်ဆုများအနေဖြင့် ၁၉၆၉ ခုနှစ်တွင် ပယင်းရောင်ဇာတ်ကားဖြင့် အကောင်းဆုံးအမျိုးသားဇာတ်ဆောင်ဆု၊၁၉၇၉ ခုနှစ်တွင် အကာကအချစ် အနှစ်ကမေတ္တာဇာတ်ကား ဖြင့် အကောင်းဆုံးအမျိုးသားဇာတ်ပို့ဆု စသည်ဖြင့် ဆုအသီးသီးရရှိခဲ့သည်။
၂၀၂၂ မတ်လ ၂၇ရက်တွင် ၎င်းသည် အလင်္ကာကျော်စွာဘွဲ့ အပ်နှင်းချီးမြှင့်ခံရသည်။
ကွယ်လွန်ပြီး ၃၉ နှစ်အကြာတွင် အပ်နှင်းခံရခြင်းဖြစ်သည်။
ပြည်သူ့ရေးရာ စီမံခန့်ခွဲမှု(Public Administration) ဆိုတာ အစိုးရ ပေါ်လစီ အခွဲတွေကို လေ့လာတာ၊ ဖွံ့ဖြိုးအောင်လုပ်တာ၊ ဖော်ဆောင်တာလို့ အကြမ်းအားဖြင့် ဖော်ပြနိုင်ပါတယ်။
ပြည်သူ့ရေးရာစီမံခန့်ခွဲမှုပတ်သက်၍ ချဉ်းကပ်မှု (၂) ပိုင်း‌တွေ့ရှိရပါသည်။
စီမံခန့်ခွဲရေးဆိုင်ရာ ချဉ်းကပ်မှုနှင့် အားလုံးပါဝင်မှုဆိုင်ရာချဉ်းကပ်မှုများ ဖြစ်ပါသည်။
စီမံခန့်ခွဲရေးဆိုင်ရာ ချဉ်းကပ်မှုအပိုင်းတွင် ပြည်သူ့ရေးရာစီမံခန့်ခွဲမှု ကို အဆုံးအဖြတ်ပေးနိုင်သည့် စီမံခန့်ခွဲမှု တာဝန်ယူသူများ၏ လုပ်ငန်းများအဖြစ် ရှုမြင်ကြပြီး အားလုံးပါဝင်မှုကို ရည်ရွယ်သူများက ‌ောက်ခြေဝန်ထမ်းမှ ဌာနအကြီးအကဲအထိ ‌ောင်ရွက်ရသည့် လုပ်ငန်း စဉ်တိုင်းကို ပြည်သူ့ရေးရာစီမံခန့်ခွဲမှုလုပ်ငန်းစဉ်များအဖြစ် ရှုမြင်ကြသည်။
ပြည်သူ့ရေးရာစီမံခန့်ခွဲမှုကို ယခင်က အုပ်ချုပ်ရေးပိုင်းတွင် တာဝန်ရှိသူများ၏ အစိုးရမူဝါဒများကို ‌ောင်မြင်အောင် ‌ောင်ရွက် သည့်လုပ်ငန်းအဖြစ် ရှုမြင်ကြပြီး ယနေ့ကာလတွင် အုပ်ချုပ်ရေး ၊ ဥပဒေပြုရေးနှင့် တရားစီရင်ရေး လုပ်ငန်းများကို တာဝန်ယူဆောင်ရွက်မှုများနှင့် အချင်းချင်းအပြန်အလှန် ထိန်း‌ြောင်းမှု ဖြစ်စဉ်များကိုပါ ပြည်သူ့ရေးရာစီမံခန့်ခွဲမှုအဖြစ်ရှုမြင်လာကြသည်။
အစိုးရတစ်ရပ်၏ မူဝါဒများ‌ောင်မြင်အောင် ကဏ္ဍကြီး (၃) ရပ်မှ ‌ောင်ရွက်မှုများဖြစ်သဖြင့် နိုင်ငံရေး‌ောင်ရွက်မှု၏ အစိတ်အပိုင်းတစ်ခုအဖြစ်ရှုမြင် လာကြသည်။
လူသားများအနေဖြင့် ‌ွေးဖွားခြင်းမှသည် ‌ေဆုံးသည့်အချိန်တိုင် အုပ်ချုပ်ရေး တစ်နည်းအားဖြင့် ပြည်သူ့ရေးရာစီမံခန့်ခွဲမှုနှင့် ကင်းလွတ်မှုမရှိနိုင်ပေ။
ပြည်သူများ၏ နိစ္စဓူဝ ‌ောင်ရွက်သည့် လုပ်ငန်းစဉ် များကို အစိုးရကိုယ်စား တာဝန်ယူ၍ ဝန်ဆောင်မှုပေးရသည့် လုပ်ငန်းစဉ်တစ်ရပ်ဖြစ်သဖြင့် ပြည်သူ့ရေးရာစီမံခန့်ခွဲမှုကို ‌ောင်မြင်အောင် ‌ော်‌ောင်ဆောင်ရွက်နိုင်မှု ရှိမရှိသည် အစိုးရတစ်ရပ်အား မှတ် ‌ျောက်တင်နိုင်မည့် စံတစ်ရပ်အဖြစ်ရှုမြင်နိုင်ပေမည်။
ကဏ္ဍ:နိုင်ငံရေးသိပ္ပံ။
ဦးကျော်ငြိမ်း (၁၉ ဇန်နဝါရီ ၁၉၁၄ – ၂၉ ဇွန် ၁၉၈၆) သည် မြန်မာနိုင်ငံရေးနယ်ပယ်တွင် ထင်ရှားကျော်ကြားသော နိုင်ငံရေးသမားနှင့် ဆိုရှယ်လစ်ခေါင်းဆောင်တစ်ဦး ဖြစ်သည်။
ကိုလိုနီခေတ် မြန်မာ့လွတ်လပ်ရေး ကြိုးပမ်းမှုနှင့် လွတ်လပ်ရေးခေတ်ဦး နိုင်ငံတော်တည်ဆောက်ရေး လုပ်ငန်းများတွင် အဓိကအခန်းကဏ္ဍမှ ပါဝင်ခဲ့သည်။
မောင်ဇေယျာ ရေး မြန်မာလူကျော် ၁၀၀ (ပထမအုပ်)၂၀၁၀ မတ်လ၊ စာ-၁၃ ငယ်ဘဝနှင့် ပညာရေး ဦးကျော်ငြိမ်းကို ၁၉၁၄ ခုနှစ်၊ ဇန်နဝါရီလ ၁၉ ရက်နေ့တွင် ပျဉ်းမနားမြို့၌ အဖ ရှေ့နေဦးဖိုးတုတ်နှင့် အမိ ဒေါ်ဒေါ်သုန်တို့မှ မွေးဖွားခဲ့သည်။
ဒိုက်ဦးမြို့ အစိုးရအထက်တန်းကျောင်းတွင် ပညာသင်ကြားခဲ့ပြီး၊ ၁၉၃၂ ခုနှစ်တွင် မန္တလေးဥပစာကောလိပ်၊ ၁၉၃၃ ခုနှစ်တွင် ရန်ကုန်တက္ကသိုလ် အင်္ဂလိပ်စာဂုဏ်ထူးတန်းသို့ တက်ရောက်ခဲ့သည်။
၁၉၃၇ ခုနှစ်တွင် ရန်ကုန်တက္ကသိုလ်မှ ဘီအေ (ဂုဏ်ထူးတန်း) အောင်မြင်ခဲ့ပြီး၊ ၁၉၄၁ ခုနှစ်တွင် ဘီအယ်လ်ဘွဲ့ကို ရရှိခဲ့သည်။
နိုင်ငံရေးဘဝ နယ်ချဲ့ဆန့်ကျင်ရေးနှင့် ကျောင်းသားသမဂ္ဂ လှုပ်ရှားမှုများ ၁၉၃၃-၃၄ ခုနှစ်တွင် မန္တလေးကောလိပ် ပိတ်ရန် အာဏာပိုင်များ စီစဉ်ချိန်၌ ကိုကျော်ငြိမ်းသည် ကိုသိန်းဖေ(မြင့်)၊ ကိုထွန်းအုံ၊ ဗိုလ်ခင်မောင်ကလေး၊ ကိုလှမောင်တို့နှင့်အတူ ကျောင်းသားများနှင့် မြို့မိမြို့ဖများ၏ ကန့်ကွက်ပွဲများကို ဦးဆောင်ခဲ့ရာ ကောလိပ်ပိတ်မည့် အစီအစဉ် ပျက်ပြယ်ခဲ့သည်။
ဤမှစ၍ ကျောင်းသားခေါင်းဆောင်တစ်ဦးအဖြစ် ထင်ရှားလာခဲ့သည်။
၁၉၃၄-၃၅ ခုနှစ်တွင် ရန်ကုန်တက္ကသိုလ် ကျောင်းသားသမဂ္ဂ အလုပ်အမှုဆောင်အဖြစ် ရွေးကောက်တင်မြှောက်ခံရပြီး၊ ၁၉၃၆ ခုနှစ် တက္ကသိုလ်ကျောင်းသားသပိတ်တွင် ခေါင်းဆောင်အဖြစ် ပါဝင်ခဲ့သည်။
ဗမာနိုင်ငံလုံးဆိုင်ရာ ကျောင်းသားများ သမဂ္ဂ (ဗကသ) တည်ထောင်ရာတွင်လည်း ဦးဆောင်အခန်းကဏ္ဍမှ ပါဝင်ခဲ့သည်။
ဘွဲ့ရပြီးနောက် အင်္ဂလိပ်လက်အောက်တွင် အကောက်ခွန်ဌာန ရာဖြတ်အဖြစ် အလုပ်လုပ်ကိုင်ရင်း နယ်ချဲ့ဆန့်ကျင်ရေးနှင့် လွတ်လပ်ရေးမြေအောက်လှုပ်ရှားမှုများတွင် ပါဝင်ခဲ့သည်။
၎င်းသည် မြေအောက်တော်လှန်ရေးပါတီဖြစ်သည့် ပြည်သူ့အရေးတော်ပုံပါတီ (People's Revolutionary Party - PRP) (နောင် ဆိုရှယ်လစ်ပါတီ) ၏ အလုပ်အမှုဆောင်တစ်ဦးဖြစ်ပြီး ရဲဘော်သုံးကျိပ် ဂျပန်နိုင်ငံသို့ စေလွှတ်ရေးအတွက် အဓိက တာဝန်ယူဆောင်ရွက်ခဲ့သောအဖွဲ့ ဖြစ်သည်။
ဖက်ဆစ်တော်လှန်ရေးနှင့် ဖဆပလခေတ် right|thumb|သိန်းဖေမြင့်၏ ကျော်ငြိမ်း စာအုပ် မျက်နှာဖုံးမှ။
ဂျပန်ခေတ် (၁၉၄၂-၄၃) တွင် ဒေါက်တာဘမော်၏ အစိုးရအဖွဲ့၌ ဝန်ကြီးအဖွဲ့ (ကက်ဘိနက်) အတွင်းဝန်၊ ရှမ်းပြည်နယ်အတွင်းဝန်နှင့် နိုင်ငံခြားရေးဌာန ဒု-ဝန်ကြီးအဖြစ် တာဝန်ယူခဲ့သည်။
ဖက်ဆစ်တော်လှန်ရေးကို ဦးဆောင်ရန် ဗမာ့တပ်မတော်၊ ပြည်သူ့အရေးတော်ပုံပါတီနှင့် ကွန်မြူနစ်ပါတီတို့ ပူးပေါင်းဖွဲ့စည်းခဲ့သည့် ဖက်ဆစ်တိုက်ဖျက်ရေး ပြည်သူ့လွတ်မြောက်ရေး အဖွဲ့ချုပ် (ဖတပလ) ဗဟိုဦးစီးအဖွဲ့ဝင် ၉ ဦးတွင် တစ်ဦးအပါအဝင်ဖြစ်ပြီး ဖတပလ ဗဟိုစစ်ကောင်စီ အဖွဲ့ဝင်တစ်ဦးလည်း ဖြစ်သည်။
ဖက်ဆစ်တော်လှန်ရေး အောင်ပွဲခံပြီးနောက် ဖတပလကို ဖဆပလ အဖွဲ့ချုပ်အဖြစ် ပြန်လည်ဖွဲ့စည်းရာတွင် တွဲဖက်အထွေထွေအတွင်းရေးမှူးအဖြစ် တာဝန်ယူခဲ့သည်။
ဖဆပလမှ ကွန်မြူနစ်ပါတီကို ထုတ်ပယ်ပြီးနောက် ၁၉၅၆ ခုနှစ်အထိ ဖဆပလ အထွေထွေအတွင်းရေးမှူးအဖြစ် ဆက်လက်တာဝန်ယူခဲ့သည်။
၁၉၄၅ ခုနှစ် ဖက်ဆစ်တော်လှန်ရေးကာလတွင် ပျဉ်းမနားနယ် နိုင်ငံရေးမှူးနှင့် ဆိုရှယ်လစ်ပါတီ အထွေထွေအတွင်းရေးမှူးအဖြစ် တာဝန်ယူခဲ့သည်။
လွတ်လပ်ရေး ကြိုးပမ်းမှုနှင့် ပါလီမန်ဒီမိုကရေစီခေတ် ၁၉၄၇ ခုနှစ်၊ မြန်မာနိုင်ငံလွတ်လပ်ရေး ရယူနိုင်ရန်အတွက် လန်ဒန်မြို့တွင် ကျင်းပသည့် အောင်ဆန်း-အက်တလီဆွေးနွေးပွဲတွင် ဗိုလ်ချုပ်အောင်ဆန်း၏ အကြံပေးအဖြစ် ပါဝင်ဆွေးနွေးခဲ့သည်။
တိုင်းပြုပြည်ပြုလွှတ်တော် ရွေးကောက်ပွဲတွင် ပြည်မြို့မဲဆန္ဒနယ်မှ ဖဆပလအမတ်အဖြစ် ရွေးကောက်တင်မြှောက်ခြင်းခံရပြီး ပြည်ထဲရေးနှင့် တရားရေးဌာနဝန်ကြီးအဖြစ် တာဝန်ယူခဲ့သည်။
ဇူလိုင်လတွင် ဦးနုနှင့်အတူ လန်ဒန်မြို့သို့ ချစ်ကြည်ရေးမစ်ရှင်အဖြစ် သွားရောက်ခဲ့ပြီး အပြန်ခရီးတွင် ဗိုလ်ချုပ်အောင်ဆန်း၏ မှာကြားချက်အရ ယူဂိုဆလားဗီးယားနိုင်ငံသို့ ဝင်ရောက်ကာ လူနည်းစုအရေးနှင့်ပတ်သက်သော အခြေခံဥပဒေရေးရာများကို လေ့လာခဲ့သည်။
မြန်မာနိုင်ငံတွင် လွတ်လပ်ပြီးခေတ်တစ်လျှောက် အစိုးရအဆက်ဆက် စွဲကိုင်ကျင့်သုံးခဲ့သော ကြားနေရေး၊ ဘက်မလိုက်နိုင်ငံခြားရေးဝါဒ၏ ဗိသုကာဖြစ်သည်။
ကိုလိုနီခေတ်လွန်နိုင်ငံများ၏ တတိယအင်အား (Third Force) မူဝါဒကို ဦးဆုံးအဆိုပြု တည်ထောင်အားပေးသူလည်း ဖြစ်သည်။
အာရှဆိုရှယ်လစ်ညီလာခံ (Asian Socialist Conference) ဟု အမည်တွင်သည့် အာရှတစ်တိုက်လုံးဆိုင်ရာ ဆိုရှယ်လစ်အဖွဲ့ကြီးကို အဓိက တွန်းအားပေး တည်ထောင်ဖွဲ့စည်းခဲ့သူ ဖြစ်သည်။
သွင်းကုန်အစားထိုးရေးမူဝါဒကို ကိုင်စွဲပြီး ၁၉၅၀ ပြည့်နှစ်များတွင် မြန်မာနိုင်ငံ စက်မှုလက်မှုဖွံ့ဖြိုးတိုးတက်ရေးလုပ်ငန်းများ (Industrialization) ကို တွန်းအားပေး၍ စတင်ခဲ့သူဖြစ်သည်။
ပညာရှင် Renaud Egreteau က ဦးကျော်ငြိမ်းအား “မြန်မာ့ဆိုရှယ်လစ်စနစ်အား မောင်းနှင်သော ဦးနှောက်” ဟု တင်စားခံခဲ့ရသည်။
၁၉၄၈ ခုနှစ်၊ ဇန်နဝါရီလ ၄ ရက်နေ့တွင် မြန်မာနိုင်ငံ လွတ်လပ်ရေး ရရှိပြီးနောက် ဖွဲ့စည်းခဲ့သော ပါလီမန်ဒီမိုကရေစီ အစိုးရအဖွဲ့တွင် ပြည်ထဲရေးဝန်ကြီးအဖြစ်လည်းကောင်း၊ ဒု-ဝန်ကြီးချုပ်နှင့် နိုင်ငံခြားရေးဝန်ကြီးအဖြစ်ဖြင့်လည်းကောင်း တာဝန်ထမ်းဆောင်ခဲ့သည်။
၁၉၄၉ ခုနှစ်တွင် ဆိုရှယ်လစ်ပါတီဝင် ဝန်ကြီးများ နုတ်ထွက်သည့်အခါ ဒု-ဝန်ကြီးချုပ်နှင့် နိုင်ငံခြားရေးဝန်ကြီးအဖြစ်မှ နုတ်ထွက်ခဲ့သည်။
၁၉၅၁ ခုနှစ်တွင် သမဝါယမဝန်ကြီး၊ ၁၉၅၂ ခုနှစ် တိုင်းပြုပြည်ပြုလွှတ်တော်ရွေးကောက်ပွဲတွင် သိမ်ဖြူတောင်မဲဆန္ဒနယ်မှ ရွေးကောက်တင်မြှောက်ခံရသော လွှတ်တော်အမတ်၊ ၁၉၅၃ ခုနှစ်တွင် သမဝါယမ ထုတ်ကုန်ဖြန့်ဖြူးရေးဌာနနှင့် စက်မှုဌာနဝန်ကြီး၊ ဒု-ဝန်ကြီးချုပ် (အမျိုးသားစီးပွားရေး) အဖြစ် တာဝန်ယူခဲ့သည်။
၁၉၅၆ ခုနှစ် ရွေးကောက်ပွဲတွင် သိမ်ဖြူတောင်မဲဆန္ဒနယ်မှ လွှတ်တော်အမတ်အဖြစ် ထပ်မံရွေးကောက်ခြင်းခံရပြီး၊ ဖဆပလနှစ်ခြမ်းကွဲသည့် ၁၉၅၈ ခုနှစ်အထိ ဒု-ဝန်ကြီးချုပ်အဖြစ် တာဝန်ထမ်းဆောင်ခဲ့သည်။
၁၉၅၈ ခုနှစ် ဇွန်လ ၄ ရက်နေ့တွင် ဦးဗဆွေ၊ အခြားဝန်ကြီး ၁၃ ဦးနှင့်အတူ ဝန်ကြီးချုပ် ဦးနု ဦးဆောင်နေသည့် အစိုးရအဖွဲ့မှ နုတ်ထွက်ခဲ့သည်။
နောက်တစ်ရက်တွင် ဦးနုအစိုးရအား အယုံအကြည်မရှိအဆို တင်သွင်းခဲ့သော်လည်း ၈ မဲအကွာဖြင့် ရှုံးနိမ့်ခဲ့သည်။
ထို့နောက် ဦးဗဆွေနှင့် လက်တွဲပြီး တည်မြဲဖဆပလ (ဆွေ-ငြိမ်း) အဖြစ် ပြန်လည်ဖွဲ့စည်းရာတွင် ဖဆပလ (တည်မြဲ) ဒု-ဥက္ကဋ္ဌနှင့် ဖဆပလ လူငယ်အဖွဲ့ချုပ်ဥက္ကဋ္ဌအဖြစ် တာဝန်ယူခဲ့သည်။
အခြားဖဆပလတစ်ခြမ်းဖြစ်သော သန့်ရှင်းဖဆပလ (နု-တင်) ကို ဦးနုနှင့် သခင်တင်တို့က ဦးဆောင်ခဲ့သည်။
၁၉၆၀ ပြည့်နှစ် ရွေးကောက်ပွဲတွင် ရှုံးနိမ့်ခဲ့ပြီးနောက်၊ ရွေးကောက်ပွဲအနိုင်ရသည့် သန့်ရှင်းဖဆပလ (နု-တင်) အဖွဲ့ချုပ်က ပြည်ထောင်စုပါတီ (ပထစ) အဖြစ် အမည်ပြောင်းခဲ့သဖြင့်၊ တည်မြဲဖဆပလ (ဆွေ-ငြိမ်း) သည်လည်း 'ဖက်ဆစ်ဆန့်ကျင်ရေး ပြည်သူ့လွတ်လပ်ရေး အဖွဲ့ချုပ် (ဖဆပလ)' ပြန်ဖြစ်လာခဲ့သည်။
မြန်မာ့အလင်းသတင်းစာ ၁ရဇူလိုင်၁၉၄၇၁၉၅၈ ခုနှစ် စီးပွားကုန်သွယ်ရေးအဖွဲ့ချုပ် (စပကသ) လူထုညီလာခံအား ဝန်ကြီးဦးကျော်ငြိမ်း၊ အထွေထွေအတွင်းရေးမှူးချုပ် မြို့မ-ဦးသန်းကြွယ်၊ ဝန်ကြီးဗိုလ်ခင်မောင်ကလေးတို့က ဦးဆောင်ကျင်းပနေကြစဉ် တော်လှန်ရေးကောင်စီခေတ် ၁၉၆၃ ခုနှစ်၊ ဩဂုတ်လ ၉ ရက်နေ့တွင် ဖဆပလခေါင်းဆောင်များဖြစ်သည့် ဦးဗဆွေ၊ ဗိုလ်ကြာညွန့် (ပဲခူး)၊ ဗိုလ်မှူးထွန်းတင်၊ ဦးကြီးချိုင်၊ ပထစခေါင်းဆောင်များဖြစ်သည့် ဗိုလ်မင်းခေါင် (ရဲဘော်သုံးကျိပ်ဝင်)၊ ဦးဝင်း၊ ဦးချမ်းသာ၊ ဦးချန်ထွန်း၊ အင်းစိန်အမတ် ဦးချာလီ၊ နေရှင်းသတင်းစာတိုက်ပိုင်ရှင် အယ်ဒီတာချုပ် ဦးလောရုံတို့နှင့်အတူ ဦးကျော်ငြိမ်းသည် ဗိုလ်ချုပ်ကြီးနေဝင်းဦးဆောင်သည့် အာဏာသိမ်းစစ်ကောင်စီ၏ ဖမ်းဆီးထိန်းသိမ်းခြင်းကို ခံခဲ့ရသည်။
ဝန်ကြီးချုပ်ဟောင်း ၂ ဦးဖြစ်သည့် ဦးနုနှင့် ဦးဗဆွေတို့ကို ၁၉၆၆ ခုနှစ်တွင် ပြန်လွတ်ပေးခဲ့သော်လည်း၊ ဦးကျော်ငြိမ်းအား ၁၉၆၈ ခုနှစ်၊ ဖေဖော်ဝါရီလ ၂၉ ရက်နေ့မှ ပြန်လွတ်ပေးခဲ့သည်။
ရေကြည်အိုင်အကျဉ်းစခန်းတွင် ထိန်းသိမ်းချုပ်နှောင်စဉ် စိတ်ပိုင်းဆိုင်ရာ ညှဉ်းပန်းမှုများ ပြုခံခဲ့ရကြောင်း မှတ်တမ်းများအရ သိရသည်။
ရေကြည်အိုင်အကျဉ်းစခန်းမှ ပြန်လွတ်လာပြီးနောက် ၁၉၆၈ ခုနှစ်၊ ဒီဇင်ဘာလတွင် တော်လှန်ရေးကောင်စီက ဖွဲ့စည်းတာဝန်ပေးသည့် "ယာယီ အမျိုးသားညီညွတ်ရေးအကြံပေးအဖွဲ့" ခေါ် (၃၃) ဦး အကြံပေးအဖွဲ့တွင် နိုင်ငံတော်သမ္မတကြီးဟောင်း မန်းဝင်းမောင်၊ ဝန်ကြီးချုပ်ဟောင်း ဦးနု၊ ဦးဗဆွေတို့နှင့်အတူ ပါဝင်ဆောင်ရွက်ခဲ့သည်။
ဇွန်လ ၁ ရက်နေ့တွင် ၃၃ ဦးအကြံပေးအဖွဲ့က တော်လှန်ရေးကောင်စီထံသို့ အစီရင်ခံစာ တင်သွင်းခဲ့သော်လည်း၊ နောက်တစ်နေ့တွင် တော်လှန်ရေးကောင်စီဥက္ကဋ္ဌ ဗိုလ်ချုပ်ကြီးနေဝင်းက ပြောင်းလဲမှုအတွက် အချိန်မရောက်သေးဟုဆိုကာ အဆိုပြုချက်အားလုံးကို ပယ်ချခဲ့သည်။
ထင်ရှားသော လုပ်ဆောင်မှုများ ဦးကျော်ငြိမ်း၏ အရေးပါထင်ရှားသော လုပ်ဆောင်မှုများမှာ အကျဉ်းချုပ်အားဖြင့် အောက်ပါအတိုင်း ဖြစ်သည်- .မြောင်းမြဗဆွေစီစဉ်သောကျွန်ုပ်တို့နှင့်ဦးကျော်ငြိမ်း၊လွင်ဦးစာပေ၊၂၀၁၂စိန်ဝင်းစိန်ဘာသာပြန်၍Richard Butwellရေးသားသောဦးနုလောကသစ်စာပေ(၂၀၁၂)ပြည့်စုံ(ရန်ကုန်)ရေးဦးကျော်ငြိမ်းအကြောင်း၊ပန်းဝေဝေစာပေ(၂၀၁၃)ဆောလ်ရို့စSaul Roseရေးတောင်အာရှရှိဆိုရှယ်လစ်ဝါဒSocialism In Southern Asia အောက်စဖို့တက္ကသိုလ်ပုံနိပ်တိုက်(၁၉၅၉)Su Lin Lewis 's Asian Socialism and the Forgotten Architects of Post-Colonial Freedom, 1952–1956, Journal of World History University of Hawai'i Press, Volume 30, Numbers 1-2, June 2019, pp. 55-88 နယ်ချဲ့ဆန့်ကျင်ရေးနှင့် လွတ်လပ်ရေးကြိုးပမ်းမှုများ (Anti-colonial and Burma Independence Struggle): ဗကသ (ဗမာနိုင်ငံလုံးဆိုင်ရာ ကျောင်းသားများသမဂ္ဂ)၊ ပြည်သူ့အရေးတော်ပုံပါတီ (People's Revolutionary Party)၊ ဖက်ဆစ်တိုက်ဖျက်ရေး ပြည်သူ့လွတ်မြောက်ရေး အဖွဲ့ချုပ် (ဖတပလ) တို့ကို ခေါင်းဆောင်ပိုင်းမှ ပါဝင်တည်ထောင်ခဲ့သည်။
ကိုလိုနီစနစ် ဖျက်သိမ်းရေး (Decolonization): လွတ်လပ်ရေးရပြီးနောက် အာရှနှင့် အာဖရိကနိုင်ငံများတွင် ကိုလိုနီစနစ်ဖျက်သိမ်းရေးအတွက် ဘန်ကောက်တွင် ဖွဲ့စည်းသော အရှေ့တောင်အာရှအဖွဲ့ချုပ် (Southeast Asia League)၊ ရန်ကုန်တွင် ဖွဲ့စည်းသော အာရှဆိုရှယ်လစ်ညီလာခံ (Asian Socialist Conference) နှင့် ကိုလိုနီဆန့်ကျင်ရေးဗျူရို (Anti-colonial Bureau) တို့ကို ဦးဆောင်ပါဝင် ဖွဲ့စည်းခဲ့သည်။
နိုင်ငံတော်တည်ဆောက်ရေးလုပ်ငန်းများ (State-Building and Nation-Building): ၁၉၄၇ ခုနှစ် ဖွဲ့စည်းအုပ်ချုပ်ပုံ အခြေခံဥပဒေရေးဆွဲရာတွင်လည်းကောင်း၊ တက်ကြွသော ဘက်မလိုက် နိုင်ငံခြားရေးဝါဒ (Active Non-Aligned Foreign Policy) တည်ထောင်ထိန်းသိမ်းရာတွင်လည်းကောင်း၊ နိုင်ငံတော်စီးပွားရေးမူဝါဒများ (Economic Vision and Policies)၊ စက်မှုနိုင်ငံထူထောင်ရေးဝါဒ (Industrialization Policies) ချမှတ်ခြင်းနှင့် မှန်းသည်ထက်ပိုသော ဂျပန်စစ်လျော်ကြေးရရှိရေး ကိစ္စရပ်များတွင် ဦးဆောင်ပါဝင် ချမှတ်လုပ်ဆောင်ခဲ့သည်။
စာပေလေ့လာလိုက်စားမှု ဦးကျော်ငြိမ်းသည် တက္ကသိုလ်ကျောင်းသားဘဝမှ နိုင်ငံခေါင်းဆောင်ဘဝတိုင် နိုင်ငံတကာ ဗဟုသုတနှင့် နိုင်ငံရေးစာပေ လေ့လာလိုက်စားရာတွင် ထင်ရှားသူဖြစ်သည်။
စာအလွန်ဖတ်သူအဖြစ် သတ်မှတ်ခံရပြီး ကမ္ဘာ့ဗဟုသုတဆိုင်ရာ အင်္ဂလိပ်စာအုပ်ပေါင်း ၅,၀၀၀ ကျော် ဖတ်ခဲ့သည်ဟု ဆိုသည်။
ကမ္ဘာ့နိုင်ငံရေးလောက၌ ထူးချွန်ထက်မြက်သော အာရှဆိုရှယ်လစ်ခေါင်းဆောင်တစ်ဦးအဖြစ် ထင်ရှားသည်။
ကိုယ်ပိုင်ဘဝ ၁၉၄၂ ခုနှစ်တွင် ဒေါ်နွဲ့နွဲ့ရီ (B.A., B.L.) နှင့် လက်ထပ်ခဲ့ပြီး သားသမီး ၇ ဦး (သောင်းကျော်ငြိမ်း၊ အောင်ကျော်ငြိမ်း၊ ချိုချိုကျော်ငြိမ်း၊ ထွန်းကျော်ငြိမ်း၊ ဘိုဘိုကျော်ငြိမ်း၊ ခိုင်ချိုကျော်ငြိမ်း၊ ယမင်းကျော်ငြိမ်း) ထွန်းကားခဲ့သည်။
ဘဝနိဂုံး ဦးကျော်ငြိမ်းသည် ၁၉၈၆ ခုနှစ်၊ ဇွန်လ ၂၉ ရက်နေ့တွင် ရန်ကုန်မြို့၌ ကွယ်လွန်သည်။
ကိုးကား ကျမ်းကိုးစာရင်း (Bibliography) သိမှတ်ဖွယ်ရာ ကိုယ်ရေး အချက်အလက်များ၊ ရေးသားသူ၊ ထုတ်ဝေသည့် စာအုပ်တိုက်နှင့် ခုနှစ်၊ လတို့ မပါရှိ၊ စာ - ၂၅၄။
နိုင်ငံရေးသမားနှင့် နိုင်ငံရေး၊ တင်မောင်ဝင်း၊ ပထမ အကြိမ် နိုဝင်ဘာ ၂ဝဝဝ ပြည့်နှစ်၊ ခေတ်ပြိုင် ဂျာနယ်တိုက်၊ ထိုင်းနိုင်ငံတွင် ပုံနှိပ်။
တာတေ စနေသား၊ ဝန်ကြီးချုပ်ဟောင်း ဦးနု၊ ဧရာဝတီ စာအုပ်တိုက်၊ နယူးဒေလီ၊ အိန္ဒိယနိုင်ငံ၊ ဒုတိယ အကြိမ်၊ ၁၉၉၉ (Second Edition, 1999)။
သိန်းဖေမြင်၏ ကျော်ငြိမ်း၊ စာအုပ်ဈေး စာအုပ်တိုက်၊ ဒီဇင်ဘာ၊ ၁၉၉၉၊ စတုတ္ထအကြိမ်။
နယ်ချဲ့ ဆန့်ကျင့်ရေး၊ ဖက်ဆစ် တော်လှန်ရေး၊ အမျိုးသား လွတ်မြောက်ရေး တိုက်ပွဲတွေမှာ ရန်ကုန် တက္ကသိုလ် ကျောင်းသား သမဂ္ဂက စလို့ ပြည်သူ့ အရေးတော်ပုံ ပါတီ (ဆိုရှယ်လစ် ပါတီ) နှင့် ဖဆပလ အဖွဲ့ချုပ်ကြီး အထိ စဉ်ဆက်မပြတ် ပါဝင်ခဲ့တဲ့ ကျောင်းသား ခေါင်းဆောင်၊ ဆိုရှယ်လစ် ပါတီ ခေါင်းဆောင်နှင့် ဖဆပလ အဖွဲ့ချုပ် ခေါင်းဆောင်ကြီး တစ်ဦး ဖြစ်တဲ့ ဒု-ဝန်ကြီးချုပ်ဟောင်း "ဦးကျော်ငြိမ်း (၁၉၁၅ - ၁၉၈၆)" ရဲ့ အတ္ထုပ္ပတ္တိကို စုဆောင်း လွှင့်တင် ပေးလိုက်တာ ဖြစ်ပါတယ်။
စဉ် တိုင်း/ပြည်နယ် တပ်ဆင်ပြီးဖုန်းအရေအတွက် MPT Satellite Terminal အရေအတွက်၁ နေပြည်တော် ၁၂၃ ၄ ၂ ကချင်ပြည်နယ် ၁၀၈ ၃၂ ၃ ကယားပြည်နယ် ၂၂ - ၄ ကရင်ပြည်နယ်၁၇ ၆ ၅ ချင်းပြည်နယ် ၂၁ - ၆ စစ်ကိုင်းတိုင်းဒေသကြီး ၁၃၆ - ၇ တနင်္သာရီတိုင်းဒေသကြီး ၁၄၅ - ၈ ပဲခူးတိုင်းဒေသကြီး(အရှေ့) ၁၃၄ - ၉ ပဲခူးတိုင်းဒေသကြီး(အနောက်) ၈၅ - ၁၀ မကွေးတိုင်းဒေသကြီး၁၂၇ ၂၅ ၁၁ မန္တလေးတိုင်းဒေသကြီး(မန္တလေးမြို့မပါ) ၃၁၇ - ၁၂ မန္တလေးမြို့ ၈၉၅ ၄ ၁၃ မွန်ပြည်နယ် ၇၁ ၁၃ ၁၄ ရခိုင်ပြည်နယ် ၄၄ - ၁၅ ရန်ကုန်တိုင်းဒေသကြီး(စည်ပင်ပြင်ပ) ၁၀၁ - ၁၆ ရှမ်းပြည်နယ်(တောင်ပိုင်း) ၇၇ - ၁၇ ရှမ်းပြည်နယ်(မြောက်ပိုင်း) ၉၇ ၄၀ ၁၈ ရှမ်းပြည်နယ်(အရှေ့ပိုင်း) ၅၀ - ၁၉ ဧရာဝတီတိုင်းဒေသကြီး ၂၉၅ ၆၄ ၂၀ ရန်ကုန်မြို့ ၂၄၃၂ - စုစုပေါင်း ၅၂၉၇ ၁၈၈ Category:မြန်မာနိုင်ငံ၏ ဆက်သွယ်ရေး။
ပညာရွှေတောင် စာအုပ်တိုက် ကနေ ၂ဝဝ၃ ခုနှစ်၊ ဧပြီလမှာ ပထမ အကြိမ် အဖြစ် ထုတ်ဝေ ခဲ့တဲ့ ပြန်ကြားရေးနှင့် ပြည်သူ့ ဆက်ဆံရေး ဦးစီး ဌာန (ရုံးချုပ်) စာတည်း အဖွဲ့က စုဆောင်း ပြုစုတဲ့ ‘နှစ်ဆယ် ရာစု မြန်မာ စာရေး ဆရာ များနှင့် စာစု စာရင်း’ စာအုပ်က ” မြတ်ငြိမ်း (၁၉၃၉)” အကြောင်းကို ပြန်လည် ကူးယူ ဖော်ပြတာ ဖြစ်ပါတယ်။
အမည်ရင်း - ဦးမြင့်ဆွေ ၂။
မိဘအမည် - ဦးထွန်းငြိမ်း + ဒေါ်မမ ၃။
မွေးသက္ကရာဇ် - ၁၉၃၉ ခုနှစ်၊ ဒီဇင်ဘာလ ၃ ရက် ၄။
မွေးဖွားရာ ဒေသ - မကွေးတိုင်း၊ ရေနံချောင်းမြို့ ကိုယ်ရေးဖြစ်စဉ် မြတ်ငြိမ်းကို မကွေးတိုင်း ရေနံချောင်း မြို့တွင် အဖ ဦးထွန်းငြိမ်း၊ အမိ ဒေါ်မမ တို့က ၁၉၃၉ ခုနှစ်၊ ဒီဇင်ဘာ ၃ ရက်တွင် မွေးဖွားသည်။
မွေးချင်း ငါးယောက်တွင် အငယ်ဆုံး ဖြစ်၍ အမည်ရင်းမှာ ဦးမြင့်ဆွေ ဖြစ်သည်။
၁၉၅၇ ခုနှစ်တွင် စိန်ဂျွန်းဆန်း ယောက်ျားလေး ကျောင်းမှ ဆယ်တန်း အောင်သည်။
၁၉၇၆ ခုနှစ်တွင် လုပ်သားများ ကောလိပ်မှ ဝိဇ္ဇာဘွဲ့ ရသည်။
ယခင် ဘီအိုစီ၊ နောင် မြန်မာ့ရေနံ၊ ရေနံ ဓာတု ဗေဒနှင့် သဘာဝ ဓာတ်ငွေ့ လုပ်ငန်း ဘဏ္ဍာရေး ဌာနတွင် တာဝန် ထမ်းခဲ့သည်။
၁၉၈၈ ခုနှစ်တွင် ဌာနခွဲမှူး အဆင့်ဖြင့် အငြိမ်းစား ယူခဲ့သည်။
၁၉၈ဝ ပြည့်နှစ် ဝန်းကျင်တွင် ငြိမ်းအေး စာပေ ထူထောင်ပြီး စာအုပ် ထုတ်ဝေရေး လုပ်ခဲ့သည်။
၂၀၀၁ ခုနှစ်က “နှလုံးသားထဲမှာအဖြေရှာ (Susama Tomaro's Follow Your Heart) ” ဖြင့် အမျိုးသားဘာသာပြန်ရသဆု ရှိခဲ့သည်။
ဘာသာပြန်စာအုပ်ပေါင်း ၁၀၀ ကျော်ရေးသားခဲ့ရာ ဒေါက်တာရီဇော် ( ဖိလစ်ပိုင်လွတ်လပ်ရေးအာဇာနည် အမျိုးသားခေါင်းဆောင် )၊ ဘဝကိုကြက်ခြေခတ်ခဲ့ရပေမယ့်၊ ဒိန်ခဲပေါင်းချုပ်၊ ဒီဘိုးနိုး ဦးထုပ်ခြောက်လုံး ဖိနပ်ခြောက်ရံ တွေးခေါ်နည်းနှင့် လုပ်ဆောင်နည်း၊ ချမ်းသာဖေဖေ ဆင်းရဲဖေဖေ ချမ်းသာလူငယ် စမတ်လူငယ်၊ အောင်မြေနင်းသူများအကြောင်း၊ မူးပဲစမှထူးကဲဘဝသို့၊ လှမ်းကြည့်မှ၊ အနှစ်ပြည့်၊ အနာဂတ်လက်ဆောင်မွန် စသည့် စာအုပ်များမှာ ဦးမြတ်ငြိမ်း၏ ထင်းရှားသော လက်ရာများဖြစ်သည်။
မိသားစု ဇနီးဒေါ်သန်းသန်းအေး၊ သမီး မွန်မွန်ရည်ဆွေ၊ သင်းသင်းအေးဆွေ၊ ချိုချိုလွင်ဆွေ တို့နှင့် အတူ ဒဂုံ မြို့သစ် (မြောက်ပိုင်း)၊ (၄ဝ) ရပ်ကွက်တွင် နေထိုင်ကာ ဘာသာပြန် စာအုပ်များ ရေးသားခဲ့သည်။
မြတ်ငြိမ်း ရေးသားထုတ်ဝေခဲ့သော စာအုပ်များ ကေသရာပေါင်း ထောင်သောင်းအားနှင့် အညီ ကျားတအုပ် ကြောင်တကောင် - ၁၉၈၉ ခုနှစ် ခေါင်းနှင့်ပန်း - ၁၉၉၅ ခုနှစ် ငွေ - ၁၉၉၃ ခုနှစ် ငွေကျည်ဆန် - ငွေကျွန် - စိုးမိုးသူ - ၁၉၈၉ ခုနှစ် စွန့်လွှတ်ခြင်း များစွာဖြင့် (၁၉၈၃ - ၁၉၉၄) - ဆရာအို၏ ဘဝ နေဝင်ချိန် သင်တန်း - ၂ဝဝဝ ပြည့်နှစ် တီထွင်တွေး - ၂ဝဝ၁ ခုနှစ် တွဲလက် မဖြုတ်စတမ်း - ၁၉၈၉ ခုနှစ် နွယ် - နှလုံးသားထဲမှာ အဖြေရှာ (Susama Tomaro's Follow Your Heart) - ၂ဝဝ၁ ခုနှစ် (အမျိုးသားဘာသာပြန်ရသဆု) နှုတ်ဆက် အနမ်းလေး ပေးခဲ့ပါ - နှောင်း - ဖိနပ်ခြောက်ရန် ဆောင်ရွက်နည်း - ၂ဝဝဝ ပြည့်နှစ် ဖိလစ်ပိုင် အမျိုးသား အာဇာနည် ဒေါက်တာရီဇော် - ၁၉၇၇ ခုနှစ် ဖေဖေ ပေးခဲ့မယ့် အမွေ - ၂ဝဝဝ ပြည့်နှစ် ဘဝကို ကြက်ခြေ ခတ်ခဲ့ရပေမယ့် ဘဝရိုင်း - ၁၉၉၄ ခုနှစ် မဟာ့မဟာ - ၁၉၈၉ ခုနှစ် မုဆိုး မူးပဲ အစဖြင့် ထူးကဲဘဝ တည်ဆောက်သူများ မျက်လုံးထဲမှာ အဖြေရှိတယ် မြင်းမိုရ် မမြင့်ပါ - ၁၉၉၉ ခုနှစ် ရုပ်ဆိုးမလေး မောင့်ချစ်သူ - ၁၉၈၉ ခုနှစ် ရွက်မရှိလျှင်တက်၊ တက်မရှိလျှင် လက်ချည်းလှော်မည် - ၁၉၈ဝ ပြည့်နှစ် လေဆန်တိုးပြီး မိုးမှာပျံ - ၁၉၈၈ ခုနှစ် လှမ်းကြည့်မှ လမ်းရှိမှန်းသိ - ၂ဝဝဝ ပြည့်နှစ် သားကောင်း သမီးမွန် ထူးချွန် အောင်မြင်ရေး - ၁၉၉၆ ခုနှစ် သူ့ခေတ်နှင့်သူ (ပ + ဒု + တ + စ) - ၁၉၉၉ ခုနှစ် သူ့ဝိညာဉ်နှင့် ကိုယ့်နှလုံးသား (ပ + ဒု) - ၂ဝဝဝ ပြည့်နှစ် သို့သော် …. သော ဆီမီးနှစ်တိုင် - ၁၉၉၉ ခုနှစ် သံသရာ မဆုံးသရွေ့ - ၁၉၉ဝ ပြည့်နှစ် သင့်လုပ်ငန်း တဟုန်ထိုး တိုးတက်စေဖို့ - ၁၉၉၉ ခုနှစ် သင့်လက်တကမ်းမှာ အောင်ပွဲရှာ - ၁၉၉၆ ခုနှစ် ဟစ်တလာကို ပြန်လည် မွေးဖွားသူ - ၁၉၇၉ ခုနှစ် အချစ်ဆုံး အတွက် အမုန်းမဟာ (ပ + ဒု) - ၂ဝဝ၁ ခုနှစ် အချစ် ဇာတ်လမ်းရဲ့ နောက်ဆက်တွဲ - ၁၉၈၁ ခုနှစ် အဆင့်မသင့်လျှင် အသည်း ကွဲတတ်သည် - ၁၉၈၁ ခုနှစ် အထီးကျန် - ၁၉၈၁ ခုနှစ် အဓိပ္ပာယ် ရှိသော ဘဝနှင့် အတွေးအမြင် စာစု - ၂ဝဝဝ ပြည့်နှစ် အမြင်သာချို ရင်မှာပို (ပ + ဒု) - ၁၉၉ဝ ပြည့်နှစ် အိပ်မက်ပမာ (ပ + ဒု) - ၁၉၉၂ ခုနှစ် အောင်မြင်မှုပန်းတိုင် ဖြူစင်သော လျှို့ဝှက်လမ်းနှင့် ဓူဝံကြယ် အလင်းစု - ၁၉၉၄ ခုနှစ် ဤမှန်သော သစ္စာစကားကြောင့် - ၁၉၈၂ ခုနှစ် ဦးထုပ်ခြောက်လုံး တွေးခေါ်နည်း - ၂ဝဝ၁ ခုနှစ် ဘဝနိဂုံး (၂၀၁၆-ခုနှစ် ဇူလိုင် ၃ ရက်) နံနက် ၁ နာရီ ၅ မိနစ်တွင် ပင်လုံဆေးရုံကြီး၌ လူကြီးရောဂါဖြင့် ကွယ်လွန်ခဲ့ပြီး ကွယ်လွန်ချိန်တွင် အသက် ၇၇-နှစ် ရှိပြီဖြစ်သည်။
ကျောက်တော်မြို့သည် ရခိုင်ပြည်နယ်၊ မြောက်ဦးခရိုင်တွင် ပါဝင်၍ ကျောက်တော်မြို့နယ်၏ ရုံးစိုက်ရာမြို့ ဖြစ်သည်။
ကုလားတန်မြစ်၏ လက်ယာဘက်ကမ်းပေါ်တွင် တည်ရှိ၍ မြို့၏ အကျယ်အဝန်းမှာ အလျား ၃ မိုင် အနံ ၁/၂ မိုင်မျှ ရှိသည်။
ကျောက်တော်မြို့၏ တစ်ဖက်ကမ်း ကုလားတန်မြစ်ကမ်းပါးရှိ ကျောက်တော်တောင်ပေါ်တွင် ကျောက်တော်စေတီ တည်ရှိသည်။
ကျောက်တော်မြို့တွင် ဈေး၊ ဆေးရုံ၊ စာတိုက်နှင့် ကြေးနန်းရုံးများ ရှိသည့်အပြင် အစိုးရအထက်တန်းကျောင်း တစ်ကျောင်းလည်း ရှိသည်။
မြို့ပေါ်၌ ဘုန်းတော်ကြီးကျောင်း ၄ ကျောင်းရှိရာ ယင်းတို့မှာ ရှမ်းရွာကျောင်း၊ မြို့သစ်ကျောင်း၊ သိမ်ကျောင်းနှင့် ကျောက်တော်ကျောင်းများ ဖြစ်ကြသည်။
မြို့သူမြို့သားများသည် ကျောက်တော်မြို့ ပတ်ဝန်းကျင်ရှိ ကန်များမှ သောက်ရေသုံးရေကို ရရှိကြသည်။
ကျောက်တော်မြို့သည် စစ်တွေမြို့မှ ချင်းပြည်နယ်၊ ပလက်ဝမြို့သို့ သွားရာ မီးသင်္ဘောလမ်းပေါ်တွင် တည်ရှိ၍ တောင်တန်းဒေသမှ ထွက်သော ကုန်များနှင့် ရခိုင်မြေပြန့် ဒေသမှ ထွက်သောကုန်များ ဖလှယ်ရာဒေသ ဖြစ်သည်။
ပလက်ဝမြို့နယ်မှ ထွက်သော နာမည်ကျော် ကုလားတန်ဆေးများကို ကျောက်တော်မြို့တွင် ရောင်းဝယ်ဖောက်ကားကြသည်။
ကျောက်တော်မြို့ အနီးတဝိုက်ရှိ ရွာကြီးများ၌ ရက်သတ္တတစ်ပတ်လျှင် ဈေးနေ့ ၂ နေ့မျှ ဖွင့်လှစ်လေ့ရှိသည်။
ကျောက်တော်မြို့ တစ်ဖက်ကမ်းမှ အရှေ့ဘက် ၅ မိုင်ခန့် အကွာတွင် မန္တလေးမဟာမုနိ ရုပ်ပွားတော် မူလ ကိန်းဝပ်တော်မူရာ နေရာဟောင်းတည်ရှိ၍ ထိုနေရာတွင် သူဌေးဦးရဲကျော်သူ လှူဒါန်းထားသော ရုပ်ပွားတော် တစ်ဆူ ကိန်းဝပ်တော်မူသည်။
ကျောက်တော်မြို့မှ မဟာမုနိတန်ဆောင်းသို့ သွားရာလမ်းစဉ်ဖြင့် မြို့ဟောင်းမြို့သို့ ရောက်နိုင်သည်။
သမိုင်းကြောင်း မဟာသက္ကရာဇ် ၁၂၃ ခုတွင် ဂေါတမမြတ်စွာဘုရားသခင်သည် ရခိုင်ဘုရင် စန္ဒသူရိယ မနောဒိဌာန်ဖြင့်ပင့်လျောက်၍ ဓညဝတီ ရခိုင်ပြည်သို့ ကြွလာတော်မူခဲ့စဉ် ကျောက်တော်ဘုရား တည်ရှိရာ ကျောက်အတိပြီးသော မောရပဗ္ဗတ တောင်ထက်၌ ရပ်တန့်တော်မူပြီးလျှင် နုစဉ်ဘဝတွင် ထိုဒေသ၌ ပန်းပွတ်သမား ဖြစ်ခဲ့ဘူးကြောင်း၊ ဘုရားသခင် ပရိနိဗ္ဗာန်ပြုတော်မူပြီးနောက် ကျောက်ရိုးတော်ဓာတ်ကို ဤအရပ်၌ ဌာပနာကျောက်တော်စေတီဟု တွင်လတံ့ဟူ၍ ဗျာဒိတ်ထားတော်မူခဲ့ကြောင်းနှင့် ရခိုင်ရာဇဝင်များတွင် ပါရှိ၏။
ထိုကျောက်တော်စေတီကို အစွဲပြု၍ ကျောက်တော်မြို့ဟု ခေါ်တွင်ခြင်း ဖြစ်သည်။
စီးပွားရေး ကျောက်တော်မြို့မှ နှစ်စဉ် စပါးတန်ချိန် ၁၃ဝဝဝ ခန့် ထွက်လေသည်။
ယခုအခါ ပိုလျှံသောစပါးများ ကို နိုင်ငံတော် ကောက်ပဲသီးနှံ ရောင်းဝယ်ရေးအဖွဲ့မှ တိုက်ရိုက်ဝယ်ယူလျက်ရှိသည်။
ထိုနယ်တွင် ထင်ရှားသော စပါး ၂ မျိုးမှာ ငကြိန်သီး ခေါ် မီးဒုံးစပါးမျိုးနှင့် လက်ရုံးစပါးခေါ် ငစိန်စပါးမျိုး ဖြစ်သည်။
သို့သော် လူကြိုက်အများဆုံးဆန်မှာ ငါးရာဗိုလ် ဆန် ဖြစ်သည်။
မြို့နယ်လူထုမှာ လယ်ယာကိုင်းကျွန်းပေါ်တွင် အမှီပြု၍ နေထိုင်စားသောက်ကြသည်။
ဆန်စပါး၊ နှမ်း၊ မြေပဲနှင့် ဆေးများကို စိုက်ပျိုးလုပ်ကိုင်ကြသည်။
နှမ်းနှင့် မြေပဲမှ ဆီကို ကြိတ်ယူသည်။
အချို့မှာ သစ်လုပ်ငန်းများကို လုပ်ကိုင်၍ အသက်မွေးကြသည်။
မြန်မာ့စွယ်စုံကျမ်း၊ အတွဲ(၁)အပိုင်း(ခ) ပြင်ပလင့်များ Satellite map at Maplandia.com ကိုးကား Category:မြန်မာနိုင်ငံရှိ မြို့များ Category:ရခိုင်ပြည်နယ်ရှိ မြို့များ။
ကျောက်ဖြူမြို့သည် မြန်မာနိုင်ငံ၊ ရခိုင်ပြည်နယ် တွင် တည်ရှိသည်။
ကျောက်ဖြူခရိုင်နှင့် ကျောက်ဖြူမြို့နယ်၏ ရုံးစိုက်ရာမြို့ဖြစ်သည်။
ရခိုင်ပြည်နယ်၏ ဒုတိယမြို့တော်လည်းဖြစ်သည်။
ဘင်္ဂလားပင်လယ်အော်၏ အရှေ့ဘက် ကမ်းခြေအနီး ပင်လယ်ပြင်တွင် တည်ရှိသော ရမ်းဗြဲကျွန်း၏ မြောက်ဘက်အစွန်း သံစစ်မြစ်ဝ၌ တည်ရှိသည်။
ရန်ကုန်မြို့မှ အနောက်မြောက်ဘက် မိုင် ၂၅ဝ (ကီလိုမီတာ ၄၀၀) အကွာတွင် တည်ရှိသည်။
အိန္ဒိယနိုင်ငံ၊ ကာလကတ္တားမြို့နှင့် ရန်ကုန်မြို့တို့အကြား ဆန်စပါးကုန်သွယ်ရာ သဘာဝအလျောက် တည်ရှိသော ပင်လယ်ဆိပ်ကမ်း တည်ရှိသည်။
ခရစ်သက္ကရာဇ် ၁၉၈၃ ခုနှစ် စစ်တမ်းအရ ခန့်မှန်း လူဦးရေ ၁၉,၄၅၆ ဦး ရှိသည်။
မြို့၏ အကျယ်အဝန်းမှာ စတုရန်းမိုင် ၁.၂၂ ရှိ၍ ၁၉၅၃ ခုနှစ် သန်းခေါင်စာရင်းအရ လူဦးရေ ၇၂၄၁ ယောက် ရှိသည်။
သမိုင်းအကျဉ်း ရှေးအခါက ရခိုင်ပြည်၌ မထင်ရှားသော တံငါရွာကလေးမျှသာ ဖြစ်ခဲ့၏။
ကျောက်ဖြူမြို့ကို ပထမ အင်္ဂလိပ်-မြန်မာ စစ်ပွဲ (၁၈၂၄-၁၈၂၆) ဖြစ်ပွားပြီးနောက် ကျောက်ဖြူမြို့နေရာတွင် စစ်တပ်များ ချထားခဲ့၏။
ထိုအခါ ကျောက်ဖြူမြို့နယ်မြေသည် စစ်တွေ၊ သံတွဲနှင့် ရမ်းဗြဲခရိုင်များအတွင်းသို့ ကျရောက်ခဲ့၍ အမ်းမြို့မှာ ခရိုင်ဌာနချုပ် ရုံးစိုက်ရာမြို့ မညီညွတ်ခြင်း၊ ပင်လယ်ကမ်းခြေနှင့် ဝေးခြင်းတို့ကြောင့် ယခင်စစ်တပ်များ ချထား ခဲ့ဘူးသော ကျောက်ဖြူမြို့သို့ ၁၈၃၈ ခုနှစ်တွင် ရွေ့ပြောင်းရုံးစိုက်ခဲ့၏။
ရမ်းဗြဲခရိုင်နှင့် အမ်းခရိုင်တို့ကိုလည်း ပေါင်း၍ ကျောက်ဖြူခရိုင်ဟု သတ်မှတ်ခဲ့လေသည်။
ကျောက်ဖြူမြို့နယ်တွင် ကျေးရွာပေါင်း ၂၇ဝ ကျော် ပါဝင်သည်။
လက်ရှိ ကျောက်ဖြူမြို့မှ ၇ မိုင်ခန့် ကွာဝေးသော အုန်းတောရွာ အနီးတွင် ကျောက်ဖြူရွာဟောင်း တည်ရှိခဲ့ပြီး၊ ကြီးမားသော အဖြူရောင် ကျောက်တုံးကြီး နှစ်တုံးကို (ပေ ၇၀-ခန့် မြင့်သည်။
) အစွဲပြု၍ ကျောက်ဖြူဟု အမည်တွင်ခြင်း ဖြစ်သည်။